stanford-oval/wikipedia huggingface dataset:
Sam Shepard

| Sam Shepard |
| --- | --- |

Henkilötiedot
Koko nimi:  Samuel Shepard Rogers III
Syntynyt: 5. marraskuuta 1943 Fort Sheridan, Illinois, Yhdysvallat
Kuollut: 27. heinäkuuta 2017 (73 vuotta), kuolinsyy edennyt ALS-tauti Midway, Kentucky, Yhdysvallat
Ammatti:  näyttelijä, käsikirjoittaja, näytelmäkirjailija
Puoliso:  O-Lan Jones (1969–1984); Jessica Lange (avoliitossa 1982–2009)
Näyttelijä
Aktiivisena:  1970–2014
Merkittävät roolit:  Valiojoukko (The Right Stuff, 1983) Pelikaanimuistio (The Pelican Brief, 1993)
Palkinnot
 Lone Star Film and Television Award (1997) 
Aiheesta muualla
www.samshepardarchive.com
IMDb 
Elonet
Samuel ”Sam” Shepard Rogers III (5. marraskuuta 1943 Fort Sheridan, Illinois, Yhdysvallat – 27. heinäkuuta 2017 Midway, Kentucky) oli yhdysvaltalainen näytelmäkirjailija, elokuvakäsikirjoittaja, näyttelijä sekä ohjaaja. Hän käsikirjoitti muun muassa elokuvat Zabriskie Point (ohj. Michelangelo Antonioni, 1970), Paris, Texas (Wim Wenders,1984), Hulluna rakkaudesta (Robert Altman, 1985) sekä Silent Tongue (1993), jonka hän myös ohjasi.
Nuoruus ja uran alku

Shepard syntyi Illinois’ssa ja vietti lapsuutensa Kaliforniassa. Hänen vanhempansa olivat Jane Elaine Schook ja Samuel Shepard Rogers. Isä oli armeijan kantahenkilökuntaa, ja perhe asui eri puolilla Yhdysvaltoja, kunnes asettui Kaliforniaan. Kirkon näytelmäkerhossa Sam Shepard kiinnostui teatterista ja hankkiutui myöhemmin sanfranciscolaisen Magic Theatren vakiokirjoittajaksi. 1960-luvulla hän muutti New Yorkiin ja alkoi työskennellä off-off-Broadway-teattereissa kirjailijana ja näyttelijänä. Hänen kehitykseensä vaikutti asuminen Greenwich Villagessa ja sitten asuminen vaimonsa säveltäjä ja näyttelijä O-Lan Jonesin (mm. Saksikäsi Edward) ja poikansa Samuel Walker Shepardin kanssa Lontoossa koko 1970-luvun alkupuolen. Hänen sisarensa on elokuvasäveltäjä Sandy Rogers (mm. Reservoir Dogs).
Näytelmäkirjailijana

Shepardin suurin kulttuurinen merkitys on hänen työssään näytelmäkirjailijana. Hän kirjoitti 1960-luvulta lähtien nelisenkymmentä näytelmää. Niistä kolme varhaista yksinäytöksistä palkittiin The Village Voice -lehden Obie-palkinnolla, ja lisäksi Buried Child (1978) sai Pulitzer-palkinnon ja Lie of the Mind (1985) New York Drama Critics’ Circlen parhaan näytelmän palkinnon. Kymmenkunta Shepardin näytelmää on tuotettu myös suomeksi.
Elokuvanäyttelijänä

Suuri yleisö etenkin Yhdysvalloissa tuntee Sam Shepardin parhaiten näyttelijänä, erityisesti koelentäjä Chuck Yeagerin roolista Philip Kaufmanin elokuvassa Valiojoukko (1983). Shepardin muita näyttelijäntöitä olivat elokuvat Onnellisten aika (Terrence Malick, 1978), Hulluna rakkaudesta (Robert Altman 1985, Shepardin käsikirjoitus), Kolme sydäntä (Bruce Beresford, 1986), Kuka kutsui haikaran? (Baby Boom, Charles Shyer 1987), Teräskukat (Herbert Ross, 1989)  ja Pelikaanimuistio (Alan. J. Pakula, 1993).
Palkinnot

Lone Star Film and Television Award (1997)
Ehdokkuudet

Screen Actor Guild Award (2008)
PFCS Award (2002)
Golden Globe (2000)
Emmy (1999)
BAFTA Film Award (1985)
Oscar Paras miessivuosa (1984)
Yksityiselämä

Shepard oli naimisissa näyttelijä O-Lan Jonesin kanssa vuosina 1969–1984, ja heillä on yksi yhteinen lapsi. Shepard oli pitkään avoliitossa Jessica Langen kanssa, ja heillä on kaksi lasta.
Teokset > Suomennetut novellikokoelmat

Motellien aikakirjat.  (Motel chronicles)  Suomentanut Jorma Moilanen. Odessa, 1985.  ISBN 951-9178-14-7.
Teokset > Suomennetut näytelmät

Tooth of Crime (1972, suom. Viimeinen rock, 1985)
Curse of the Starving Class (1977, suom. Kuin yö lankeaa kirous, 1986), suom. Lauri Sipari
Buried Child (1978, Haudattu lapsi, suom. Lauri Sipari, tai Hyvä kova sade, 1983)
True West (1980, Tosi länsi, 1982, suom. Rauno Ekholm)
Fool for Love (1983, suom. Ikuisesti sinun, suom. Rauno Ekholm, tai Hullu rakkaus, 2001)
Lie of the Mind (1985, suom. Kuin hanki liekehtisi, 1989)
States of Shock (1991, suom. Shokkitiloja, 2002)
Simpatico (Simpatico, 1993), Juha Rosma, 1997
A lie of the mind (Mielen valhe), suom. Lauri Sipari 1988
Filmografia > Käsikirjoittajana

Zabriskie Point (1970)
Renaldo ja Clara (Renaldo and Clara, 1978)
Paris, Texas (1984)
Hulluna rakkaudesta (Fool for Love, 1985)
Far North (1988)
Silent Tongue (myös ohjaus, 1993)
Don't Come Knocking (2005)
Filmografia > Näyttelijänä

Valiojoukko (The Right Stuff, 1983)
Onnellisten aika (Days of Heaven, 1978)
Elämän ja kuoleman rajamailla (Resurrection, 1980)
Lumppuri (Raggedy Man, 1981)
Frances (1982)
Country – katkera sadonkorjuu (Country, 1984)
Hulluna rakkaudesta (Fool for Love, 1985)
Kolme sydäntä (Crimes of the Heart, 1986)
Kuka kutsui haikaran? (Baby Boom, 1987
Teräskukat (Steel Magnolias, 1989)
Puolustuskyvytön (Defenseless, 1990)
Bright Angel (1990)
Matkaaja (Homo Faber, 1991)
Ukkossydän (Thunderheart, 1992)
Pelikaanimuistio (The Pelican Brief, 1993)
Yksin yhdessä (Safe Passage, 1994)
The Good Old Boys (1995)
Streets of Laredo (1995)
Lily Dale (1996)
Hukkaan heitettyä rakkautta (The Only Thrill, 1997)
Lumi peittää setripuut (Snow Falling on Cedars, 1999)
Aaverakkautta (Curtain Call, 1999)
Dash and Lilly (1999)
One Kill (2000)
Kaikki kauniit hevoset (All the Pretty Horses, 2000)
Hamlet (2000)
Isku Mogadishuun (Black Hawk Down , 2001)
Salasana: Swordfish (Swordfish, 2001)
Blind Horizon (2004)
Don't Come Knocking (2005)
The Return (2006)
Walker Payne (2006)
Felon (2008)
Tuplamorsian (The Accidental Husband, 2008)
Brothers (2009)
Fair Game (2010)
Mud (2012)
Blackthorn (2011)
Hengenvaarassa (Inhale, 2010)
Turvatalo (Safe House, 2012)
Perhe – August: Osage County (August: Osage County, 2013)
Rautakaupunki (Out of the Furnace, 2013)
Kirjallisuutta

Bottoms, Stephen J. The Theatre of Sam Shepard: States of Crises. Cambridge, Cambridge University Press, 1998.
DeRose, David J. Sam Shepard. New York, Twayne, 1992.
Marranca, Bonnie (toim.). American Dreams: The Imagination of Sam Shepard. New York, Performing Arts Journal Publications, 1983.
Shewey, Don: Sam Shepard. Perseus Books Group, 1997.
Wade, Leslie. Sam Shepard and the American Theatre. Westport, Connecticut, Greenwood Press, 1997.
Aiheesta muualla

Sam Shepard Internet Movie Databasessa. (englanniksi)
Haastattelu vuodelta 1997. (englanniksi)
Sam Shepardin muistokirjoitus Helsingin Sanomissa
Sam Shepard remembered by Johnny Dark (Guardian)(englanniksi)
Bisben

| Bisben> Avaintiedot |
| --- | --- |
Alkuperämaa:   Intia
Määrä:  harvinainen
Alkuperäinen käyttö:  laumanvartija, paimenkoira
Nykyinen käyttö:  laumanvartija, paimen-, vahti- ja metsästyskoira
Muita nimityksiä:  Bisben of Himalaya, Himalayan Bisben, Himalayan Bisben Sheepdog, Bisben Shepherd
FCI-luokitus:  ei FCI-rotu
Ulkonäkö
Säkäkorkeus:  65 cm
Väritys:  mustavalkoinen tai tricolor
Bisben on intialainen koirarotu. Sillä ei ole FCI:n tunnustusta.
Ulkonäkö

Bisben muistuttaa sekä kooltaan että ulkomuodoltaan tyypillistä mastiffia. Sillä on pitkä pää ja suippo kuono. Runko on hoikka ja lihaksikas.[lähde? ] Häntä on pitkä, tuuhea ja ylöskiertyvä. Karvapeite on pitkä ja pörröinen, ja se auttaa koiraa suojautumaan kylmää vuoristoilmastoa vastaan. Väritys on yleensä mustavalkoinen, mutta toisinaan kyseisessä värityksessä esiintyy myös punaruskeat merkit. Keskimääräinen säkäkorkeus on 65 cm.[lähde? ]
Luonne ja käyttäytyminen

Tätä hurjaa himalajalaista molossia käytetään pääasiassa laumanvartijana ja paimenkoirana[lähde? ], mutta siitä saa myös hyvän vahti- ja suurriistan metsästyskoiran. Bisben voi olla hyvin aggressiivinen tuntemattomia ihmisiä ja koiria kohtaan ja se tarvitsee huolellista käsittelyä ja koulutusta.[lähde? ]
Alkuperä

On lukuisia teorioita bisbenin alkuperästä, mutta yleisin on että se on tulos susien ja paimenkoirien risteytyksestä. Se on sukua muille Himalajan alueen roduille ja sitä joskus virheellisesti pidetään tiibetinmastiffin muunnoksena.[lähde? ]
Camlannin taistelu

Kuningas Arthurin ja Sir Mordredin kaksintaistelu Camlannin taistelussa. William Hatherellin maalaus.
Camlannin taistelu oli legendojen mukaan kuningas Arthurin viimeinen taistelu. Taistelu mainitaan ensimmäisen kerran Annales Cambriae -teoksessa. Näiden Walesin aikakirjojen mukaan taistelu olisi käyty vuonna 539, ja sekä Arthur että Medraut (Mordred) kaatuvat taistelussa. Teoksessa ei kuitenkaan mainita, että he olisivat käyneet kaksintaistelun tai tappaneet toisensa.
Camlannin taisteluun viitataan myös walesilaisissa tarinoissa Culhwch ja Olwen sekä Rhonabwyn uni. Walesilaisissa triadeissa puolestaan kerrotaan Medrawdin eli Mordredin petoksesta ja Camlannin taistelusta, jossa Medrawd ja Arthur saavat surmansa.
Mahdollisesta taistelupaikasta on ollut eri käsityksiä. Historiotsija Geoffrey Monmouthilainen sijoittaa sen Camblan-joelle ja vuoteen 542. Taistelussa Mordred saa surmansa, ja haavoittunut Arthur viedään Avalonin saarelle, jossa hänen haavojaan hoidetaan. Wace sen sijaan sijoittaa taistelun Cornwallin Camel-joen varrelle. Layamonin mukaan Arthur ja Mordred taistelivat Camelfordin Tamar-joen varrella Cornwallissa. Thomas Malory seuraa Vulgataa ja sijoittaa Arthurin viimeisen taistelun Salisburyn tasangolle.
Camogie

Camogie (iiriksi camógaíocht) on yksinomaan naisille tarkoitettu kepein ja palloin pelattava ulkoilmalaji. Kaksi 15-hengen joukkuetta pelaa siinä toisiaan vastaan, ja laji muistuttaa lähinnä irlantilaisten miesten lajia hurling. Camogie on ollut olemassa vuodesta 1904, ja sitä pelaa yli 100 000 pelaajaa 550 seurassa pääasiassa Irlannissa, mutta myös ympäri Eurooppaa, Pohjois-Amerikkaa, Aasiaa ja Australiaa.
Camogie-ottelut pelataan 130–145 metrin mittaisilla kentillä, jotka ovat 80–90 metriä leveitä, eli hieman suurempia kuin jalkapallokentät. 
Camogien pelaajat käyttävät pallon lyömiseen leveäpäistä saarnesta valmistettua keppiä, jota kutsutaan nimellä ”camán”. Pelaajat käyttävät keppiä kuljettaakseen pallon vastustajan maaliin tai joukkuetoverilleen. He saavat ottaa pallon kiinni ja juosta maksimissaan viisi askelta pallon kanssa. Pisteitä saadaan, kun pallo menee vastustajan H:n muotoiseen maaliin vastustajan maaliviivalla. Kun pallo menee H:n viivan yli, maalintekijä saa kolme pistettä.
Irlannissa vuosittain järjestettävä Camogien mestaruusottelu, ”All Ireland Camogie Championship”   jossa Irlannin Camogie-joukkueet sen 32 maakunnasta pelaavat ulkomailta tulevia joukkueita vastaan   houkuttelee paikalle noin 35 000 katsojaa, minkä lisäksi kisat näytetään Irlannin kansallisessa televisiossa. Euroopan maakuntahallitus (The European County Board) järjestää camogieta Manner-Euroopassa.
Bukit Timah

Bukit Timahin huippu on Singaporen korkein kohta.
Bukit Timah on Singaporen korkein kohta. Bukit Timahin huippu on 163,63 metrin korkeudessa, ja se sijaitsee Singaporen pääsaaren keskustassa.
Mäen ympärillä sijaitsevaa aluetta kutsutaan nimellä Bukit Timah Planning Area, ja se sijaitsee 10 kilometrin päästä Singaporen liikekeskustasta.
Etymologia ja historia

Bukit Timah tarkoittaa malaijin kielellä tinaa kantavaa mäkeä, ja se on merkitty vuoden 1828 karttaan. Saaren sisäosia ei tutkittu tarkkaan, joten mäen nimitys ja tiedot sen sijainnista saatiin malaijeilta. Yhden lähteen mukaan Bukit Timahissa ei ole tinaa ja sen alkuperäinen nimi oli Bukit Temak, joka tarkoittaa temakkipuiden mäkeä. Mäen rinteillä kasvoi runsaasti pokok temak -puita. Länsimaisten mielestä Temak kuitenkin kuulosti samalta kuin Timah, joten nimi vakiintui muotoon Bukit Timah. Joidenkin mukaan timah on lyhenne suositusta naisen nimestä Fatimah. Bukit Timah tunnetaan tamiliksi nimellä eyam malai (suomeksi tinamäki), joka on suora käännös mäen malaijinkielisestä nimestä.
25 kilometrin mittainen Bukit Timah Road on Singaporen pisin tie, ja se kulkee pohjois—etelä-suunnassa saaren poikki. Tie saaren luoteisosassa sijaitsevaan Kranjiin valmistui 1845. Alueella eli runsaasti tiikereitä, jotka muodostivat vakavan uhan ihmisille. Vuonna 1860 lähes 200 ihmisen kerrottiin kuolleen tiikereiden hyökkäyksissä. Ensimmäinen matka Bukit Timah Roadin päästä päähän tehtiin vuonna 1840, ja se kesti neljä päivää.
Toisessa maailmansodassa Bukit Timah oli brittiläisten joukkojen viimeinen tukikohta hyökkäävää japanilaisarmeijaa vastaan. Britit menettivät Bukit Timahin japanilaisille 11. helmikuuta 1942. Tappio oli merkittävä isku briteille. 15. helmikuuta 1942 liittoutuneiden komentaja kenraaliluutnantti A.E. Percival antautui japanilaisten komentajalle kenraaliluutnantti Tomoyuki Yamashitalle.
Japanilaismiehityksen aikana alueelle rakennettiin shintolainen temppeli ja kaksi muistomerkkiä sodassa kuolleille sotilaille. Toinen oli japanilaisille ja toinen brittiläisille joukoille. Opiskelijat, japanilaiset komentajat ja brittiläisten sotavankien edustajat kokoontuivat säännöllisesti paikalle miehityksen aikana.
Vain vähän ennen japanilaismiehityksen päättymistä japanilaisjoukot tuhosivat shinto-temppelin, koska he pelkäsivät brittiläisten häpäisevän paikan. Miehityksen päättymisen jälkeen Bukit Timahilla sijainneet maatilat ja plantaasit saivat väistyä tehtaiden ja pilvenpiirtäjien tieltä. 1960- ja 1970-luvuilla Bukit Timah oli merkittävä teollisuuskeskittymä. Nykyään alueella sijaitsee ylellisiä omakotitaloja ja rivitaloja, ja se on Singaporen hienostoasuinalue.
Aiheesta muualla

Kuvia tai muita tiedostoja aiheesta Bukit Timah Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bukit Timah
Käännös suomeksi
Blackbird (Norma Johnin kappale)

|  Blackbird |
| --- | --- |

Kappaleen tiedot
Esittäjä(t):  Norma John
Levy-yhtiö:  EMI Finland
Kesto:  03:07
Tyylilaji:  indie pop
Julkaistu:  21. tammikuuta 2017
Säveltäjä(t):  Lasse Piirainen Leena Tirronen
Sanoittaja(t):  Lasse Piirainen Leena Tirronen
Euroviisutiedot
Vuosi:  2017
Maa:  Suomi
Kieli:  englanti
Sijoitus:  -.
Pisteet:  -
Sijoitus semifinaalissa:  12.
Pisteet semifinaalissa:  92
Sanat:  sanoitus
Video:  videolinkki
Aikajärjestys
 ◄ ”Sing It Away” (2016) 
 ”Monsters” (2018) ► 
Blackbird on suomalaisen Norma John -duon kappale, joka valittiin Uuden Musiikin Kilpailussa 2017 edustamaan Suomea vuoden 2017 Eurovision laulukilpailussa. Yhtye on kuvaillut kappaletta voimakkaaksi ja dramaattiseksi kappaleeksi toisen menettämisestä. Sanoituksessa kertoja pyytää ikkunansa alla laulavaa mustarastasta vaikenemaan, sillä se muistuttaa menneistä onnellisista ajoista, jolloin kertojan rakastettu oli vielä vuoteessa hänen vierellään.
Kappaleesta julkaistiin 31. joulukuuta 2016 Toni Karénin ohjaama musiikkivideo.
Blackbird kilpaili 9. toukokuuta 2017 Euroviisujen ensimmäisessä semifinaalissa, jossa se sai 92 pistettä. Kappale jäi sijalle 12 eikä päässyt finaaliin.
Norma John esittämässä kappalettaan Euroviisujen harjoituksissa.
Listasijoitukset

| Lista | Paras sijoitus |
| --- | --- |
 Suomen virallinen latauslista: 10 
 Suomen radiolista: 27
Aiheesta muualla

Yhtyeen ja kappaleen esittely UMK:n verkkosivuilla
Yhtyeen ja kappaleen esittely Eurovisionin sivuilla (Arkistoitu – Internet Archive)
Kappaleen musiikkivideo YouTubessa
Suomen euroviisuedustuskappaleet
| --- | --- |
1960–luku:   Valoa ikkunassa  Tipi-tii  Muistojeni laulu  Laiskotellen  Aurinko laskee länteen  Playboy  Varjoon – suojaan  Kun kello käy  Kuin silloin ennen 
1970–luku:   1970  Tie uuteen päivään  Muistathan  Tom tom tom  Älä mene pois  Viulu-ukko  Pump pump  Lapponia  Anna rakkaudelle tilaisuus  Katson sineen taivaan 
1980–luku:   Huilumies  Reggae OK  Nuku pommiin  Fantasiaa  Hengaillaan  Eläköön elämä  Päivä kahden ihmisen  Sata salamaa  Nauravat silmät muistetaan  La dolce vita 
1990–luku:   Fri?  Hullu yö  Yamma Yamma  Tule luo  Bye Bye Baby  1995  Niin kaunis on taivas  1997  Aava  1999 
2000–luku:   A Little Bit  2001  Addicted to You  2003  Takes 2 to Tango  Why?  Hard Rock Hallelujah  Leave Me Alone  Missä miehet ratsastaa  Lose Control 
2010–luku:   Työlki ellää  Da Da Dam  När jag blundar  Marry Me  Something Better  Aina mun pitää  Sing It Away  Blackbird  Monsters  Look Away 
2020–luku:   Looking Back  Dark Side  Jezebel  Cha cha cha  No Rules 
Yliviivattu vuosiluku tarkoittaa, että Suomi ei osallistunut kilpailuun kyseisenä vuonna.
Benjamin Conz

| Benjamin Conz |
| --- | --- |

Henkilötiedot
Syntynyt: 13. syyskuuta 1991 (ikä 33) Saint-Ursanne, Sveitsi
Kansalaisuus:   Sveitsi
Jääkiekkoilija
Pelipaikka:  maalivahti
Hanska:  oikea
Pituus:  180 cm
Paino:  84 kg
Seura
Seura:  HC Ambrì-Piotta
Sarja:  National League A
Pelinumero:  1
Pelaajaura
Pääsarjaura:  2008–
Aik. seurat:  Genève-Servette HC (NLA) SCL Tigers (NLA)  HC Lugano (NLA) Fribourg-Gottéron (NLA)
KHL-varaus:  185. varaus, 2010 SKA Pietari
Benjamin Conz (s. 13. syyskuuta 1991 Saint-Ursanne, Sveitsi) on sveitsiläinen jääkiekkomaalivahti, joka torjuu NLA-joukkue HC Ambrì-Piottassa.
Ura

Conz on HC Ajoien kasvatti. Hän pelasi ensimmäiset miesten pelinsä kaudella 2008–2009 HC Servette Genèvessä, jolloin hän sai tililleen 21 ottelua. Kaudella 2009–2010 Conz pelasi lainalla SCL Tigersin riveissä 20 ottelua ja seuraavalla kaudella 46 ottelua. SKA Pietari varasi hänet numerolla #185 KHL:n varaustilaisuudessa 2010.
Servette lainasi lähet kaudeksi 2011–2012 HC Luganoon. Hänellä olisi ollut vielä tämän jälkeen vuosi jäljellä sopimusta Servetten kanssa, mutta joukkue purki sopimuksen. Kaudeksi 2012–2013 Conz siirtyi kolmivuotisella sopimuksella Fribourg-Gottéroniin. Kaudella 2017–2018 hän siirtyi HC Ambrí Piottaan.
Maajoukkue

Conz torjui alle 18-vuotiaiden MM-kilpailuissa vuosina 2008 ja 2009. Hän edusti Sveitsiä myös alle 20-vuotiaiden MM-kilpailuissa 2010. Conz valittiin kisojen parhaaksi maalivahdiksi ja tähdistökentälliseen. Hän torjui Sveitsin kisojen neljänneksi. Toistamiseen hän torjui nuorten kisoissa vuonna 2011.
Bukit Merah

Bukit Merahin sijainti Singaporen kartalla
Kuva Bukit Merahista
Bukit Merah (kiin. 红山, tamiliksi புக்கிட் மேரா) on yksi Singaporen alueista (engl. urban planning area). Se sijaitsee Keskisellä suuralueella Etelä-Singaporessa. Bukit Merah rajoittuu lännessä Queenstowniin, pohjoisessa Tangliniin, koillisessa Singapore Riveriin, idässä Outramiin ja Downtown Coreen ja etelässä Singaporensalmeen. Bukit Merah tarkoittaa malaijikielellä punaista kukkulaa. Alueella on Singaporen keskussairaala. Alueella on paljon asuinrakennuksia.
Bukit Merahin asukasluku vuoden 2010 väestölaskennassa oli 157 122 ja vuoden 2015 ennusteessa 155 840. Alueen pinta-ala on 14,34 km2.
Aluejako

Bukit Merah jaetaan seitsemääntoista osa-alueeseen (engl. subzone).
| Nimi | Väkiluku (ennuste 2015) | Pinta-ala [km2] |
| --- | --- | --- |
| Alexandra Hill | 15 650 | 1,03 |
| Alexandra North | 1 000 | 0,29 |
| Bukit Ho Swee | 16 290 | 0,55 |
| Bukit Merah | 1 190 | 0,51 |
| City Terminals | 40 | 3,39 |
| Depot Road | 5 200 | 0,44 |
| Everton Park | 9 010 | 0,64 |
| Henderson Hill | 12 870 | 0,59 |
| Kampong Tiong Bahru | 10 460 | 0,36 |
| Maritime Square | 2 560 | 2,63 |
| Redhill | 12 210 | 0,39 |
| Singapore General Hospital | 10 | 0,53 |
| Telok Blangah Drive | 16 000 | 1,45 |
| Telok Blangah Rise | 13 820 | 0,53 |
| Telok Blangah Way | 10 690 | 0,28 |
| Tiong Bahru | 12 190 | 0,45 |
| Tiong Bahru Station | 16 670 | 0,35 |
Aiheesta muualla

Kuvia tai muita tiedostoja aiheesta Bukit Merah Wikimedia Commonsissa
Biržain kunnallispiiri

| Biržain kunnallispiiri (Biržų rajono savivaldybė) |
| --- | --- |
 vaakuna

Valtio:   Liettua
Lääni:  Panevėžysin lääni
Hallinnollinen keskus:  Biržai
Pinta-ala:  
 – Kokonaispinta-ala:  1476 km²
Väkiluku (2008):  33 011
 – Väestötiheys:  24,1 as./km²
 
 www.birzai.lt  
Infobox OKVirheellinen NIMI-arvo: 
Kunnallispiirin kartta
Biržain kunnallispiiri (liett. Biržų rajono savivaldybė) on yksi Liettuan kuudestakymmenestä kunnallispiiristä, joka sijaitsee Panevėžysin läänissä, Aukštaitijan historiallisella alueella. Pohjoisessa kunnallispiiri rajoittuu Latviaan. Vuonna 2008 kunnallispiirin väkiluku oli 33 011 asukasta. Biržain kunnallispiirissä harjoitetaan luomuviljelyä.
Asutuskeskukset > Kaupungit

Biržai (hallinnollinen keskus)
Vabalninkas
Asutuskeskukset > Kauppalat

Nemunėlio Radviliškis
Asutuskeskukset > Kylät

Biržai (kylä)
Rinkuškiai
Medeikiai
Kirdonys
Naciūnai
Germaniškis
Parovėja
Aiheesta muualla

Wikimedia Commonsissa on kuvia tai muita tiedostoja aiheesta .
Kunnallispiirin virallinen sivusto (liettuaksi) (englanniksi)
Panevėžysin lääni
| --- | --- |
Kunnat:  Biržain kunnallispiiri • Kupiškisin kunnallispiiri • Panevėžysin kaupunkikunta • Panevėžysin kunnallispiiri • Pasvalysin kunnallispiiri • Rokiškisin kunnallispiiri
Kaupungit:  Biržai • Vabalninkas • Kupiškis • Subačius • Panevėžys • Ramygala • Pasvalys • Joniškėlis • Rokiškis • Obeliai • Pandėlys
Kauppalat:  Nemunėlio Radviliškis • Šimonys • Skapiškis • Alizava • Krekenava • Naujamiestis • Pumpėnai • Saločiai • Pušalotas • Vaškai •  Juodupė • Kamajai • Panemunėlis
Kylät:  Biržai (kylä) • Rinkuškiai • Medeikiai • Kirdonys • Naciūnai • Germaniškis • Parovėja • Noriūnai • Šepeta • Rudiliai • Aukštupėnai • Adomynė • Dembava • Velžys • Piniava • Pažagieniai • Jotainiai • Liūdynė • Vaivadai • Šilagalys • Mikoliškis • Ustukiai • Narteikiai • Pajiešmeniai • Kavoliškis • Skemai • Laibgaliai • Bajorai
Liettuan läänit ja kunnallispiirit
| --- | --- |
Alytus:   Alutys  Druskininkai  Varēna  Lazdijai 
Kaunas:   Birštonas  Jonava  Kaišiadorys  Kaunas  Kaunasin kaupunkikunta  Kēdainiai  Prienai  Raseiniai 
Klaipėda:   Klaipėdan kaupunkikunta  Klaipėdan kunnallispiiri  Kretinga  Neringa  Palangan kaupunkikunta  Skuodas  Šilutė 
Marijampolė:   Kalvarija  Marijampolėn kunta  Šakiai  Vilkaviškis  Kazlų Rūdan kunta 
Panevėžys:   Biržai  Kupiškis  Panevėžysin kaupunkikunta  Panevėžysin kunnallispiiri  Pasvalys  Rokiškis 
Šiauliai:   Akmenė  Joniškis  Kelmė  Pakruojis  Radviliškis  Šiauliain kaupunkikunta  Šiauliain kunnallispiiri 
Tauragė:   Jurbarkas  Pagėgiai  Šilalė  Tauragė 
Telšiai:   Mažeikiai  Plungė  Rietavas  Telšiai 
Utena:   Anykščiai  Ignalina  Utena  Visaginasin kaupunkikunta  Zarasai  Molėtai 
Vilna:   Elektrėnai  Šalčininkai  Širvintos  Švenčionys  Trakai  Ukmergė  Vilnan kaupunkikunta  Vilnan kunnallispiiri
Bukit Panjangin asema

Bukit Panjang on Singaporen Mass Rapid Transit -metrojärjestelmän asema Bukit Panjangin, Bukit Batokin ja Choa Chu Kangin alueiden rajalla Singaporen läntisellä suuralueella. Sitä käyttävät Downtown Linen junat sekä Bukit Panjangin Light Rail Transit -pikaraitiotie.
LRT:n asema avattiin 6. marraskuuta 1999 ja metroasema 27. joulukuuta 2015.
Junat

| Pääteasema | Ensimmäinen juna | Ensimmäinen juna | Ensimmäinen juna |  | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
Downtown Line
| DT35 Expo | 5:30 |  | 5:50 |  | 23:35 |  |  |
Bukit Panjangin LRT
| BP13 Senja → BP7 Petir → BP1 Choa Chu Kang | 4:59 |  | 5:18 |  | 1:02 |  |  |
| BP7 Petir → BP13 Senja → BP1 Choa Chu Kang | 5:05 |  | 5:24 |  | 0:47 |  |  |
Aiheesta muualla

Kuvia tai muita tiedostoja aiheesta Bukit Panjangin asema Wikimedia Commonsissa
Bukit Panjangin asema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: pääteasema | Downtown Line | Seuraava asema: Cashew |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bukit Panjang MRT/LRT Station
Käännös suomeksi